In familia Stefan si Gheorghiţa HODI, din Lugoj, bicicleta este un mod de viata. De cand s-au casatorit, cei doi au petrecut mai multi ani pe drumurile Europei decat acasa. Imediat dupa nunta, Gheorghiţa si Stefan au decis sa petreaca luna de miere intr-un mod inedit : cu un tur al Romaniei, dar pe trasee diferite…

Au facut pina acum, in diferite formule, turul Europei de Est (3007 Km in 59 de zile), al Europei Centrale (aproape 6.000 Km impreuna cu fiul cel mare, Stefan, pe atunci in virsta de 9 ani) si, in 2002 un prim tur al Europei Occidentale, de 108 zile, impreuna cu fiul Stefan si fiica, Mariea.

Gheorghita, impatimita de sport, a fost pe drum si cind era insarcinata, fiind probabil prima femeie care a traversat continentul pe bicicleta, cu un copil de patru ani in spate si cu un altul in burta… Pe 15 august, au plecat din fata Palatului Cotroceni in cea mai importanta calatorie a vietii lor: Turul Europei si al Africii de Nord, in total peste 20 de mii de km.

Impreuna cu ei se afla si cei trei copii, Florin (9 ani), Mariea (13 ani) si Stefan (care, la 15 ani, are in urma 9 ani de experienta ciclista). Ieri, cei cinci romani care se straduiesc, departe de ochii presei, sa bata recordul cicloturismului in familie, au facut escala in Paris. Au plecat fara buget, fara sponsor, cu materiale rudimentare, chiar si fara telefon mobil. Noptile si le petrec, chiar si in marile capitale, pe banci, in parcuri, in saci de dormit, in corturi. Fiind numerosi, se jeneaza sa apeleze pentru a innopta la cunostintele pe care le au in diferite tari, iar de hotel nu poate fi vorba. La Paris, copiii si-au petrecut noaptea in parcul Trocadero, la umbra Turnului Eiffel, la care au visat atat de mult.

Gheorghita: Pasiunea a venit imediat dupa ce ne-am casatorit, cind ne-am dat seama ca ne potrivim si ca pasiune pentru bicicleta, si am continuat impreuna. 

Ne-am propus un traseu de aproape 20 de mii de km in decursul a aproape un an de zile.
Ne-am propus, dupa ce vom strabate Europa, sa trecem in Maroc, Tunisia, Algeria si, s-ar putea, Egipt. Fata de 2002, acum mi-am luat toata familia.
Maximum, se pedaleaza 6 ore, 6 si jumatate. Avem o medie de 68 km/zi si eu zic ca este destul de bine.